SAN VICENTE, Ilocos Sur – Nasarakan ti maysa a lalaki a tumtumpaw iti uneg ti bubon sadiay Barangay Bantaoay, ditoy nga ili idi malem ti Nobiembre 8.
Awanen ti biag ni Vicente Racca y Rocero, 25, baro, ken residente iti nadakamat a barangay idi maiyaon dagiti polis iti bubon.
Segun ken ni Dr. Amado Viesta, Jr, municipal health officer, awan ti pakakitaan a sugat ti biktima tapno masuspetsa a biktima iti foul play ket pannakalmes ti puon ti nakatayanna.
Mapapati a napan nagdigos ti biktima iti bubon nupay saanna nga ammo ti aglangoy kas maibatay dagiti lupotna a nasarakan iti asideg ti bubon.
Mapapati a mentally retarded ti biktima.#
ilo_Latn ilo_Latn ilo_Latn ilo_Latn ilo_Latn